CELEX: 32010D0271
Language: hu
Date: 2010-05-11 00:00:00
Title: 2010/271/: A Bizottság határozata ( 2010. május 11.) Írországnak az Aujeszky-féle betegségre jóváhagyott nemzeti ellenőrzési terveket végrehajtó régiók jegyzékébe történő felvétele tekintetében a 2008/185/EK határozat II. mellékletének módosításáról (az értesítés a C(2010) 2983. számú dokumentummal történt) (EGT-vonatkozású szöveg)

12.5.2010   
            
            
               HU
            
            
               Az Európai Unió Hivatalos Lapja
            
            
               L 118/63
            
         A BIZOTTSÁG HATÁROZATA
   (2010. május 11.)
   Írországnak az Aujeszky-féle betegségre jóváhagyott nemzeti ellenőrzési terveket végrehajtó régiók jegyzékébe történő felvétele tekintetében a 2008/185/EK határozat II. mellékletének módosításáról
   (az értesítés a C(2010) 2983. számú dokumentummal történt)
   (EGT-vonatkozású szöveg)
   (2010/271/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 9. cikke (2) bekezdésére,
   mivel:
   
               (1)
            
            
               A 64/432/EGK irányelv a szarvasmarhafélék és a sertések Közösségen belüli kereskedelmére alkalmazandó szabályokat állapít meg. Az irányelv 9. cikke írja elő azokat a kritériumokat, amelyek alapján jóvá lehet hagyni az egyes fertőző betegségek, köztük az Aujeszky-féle betegségek esetében kötelező országos ellenőrző vizsgálatokat.
            
         
               (2)
            
            
               Az Aujeszky-féle betegségre vonatkozó, a sertések Közösségen belüli kereskedelmében alkalmazandó kiegészítő garanciákról és a betegséggel kapcsolatos információnyújtással szemben támasztott kritériumokról szóló, 2008. február 21-i 2008/185/EK bizottsági határozat (2) a sertések tagállamok közötti mozgására vonatkozó további biztosítékokat határoz meg. Ezek a garanciák a tagállamok állat-egészségügyi státusuk szerinti osztályozásához kapcsolódnak.
            
         
               (3)
            
            
               A 2008/185/EK határozat II. melléklete azokat a tagállamokat és azok régióit foglalja jegyzékbe, ahol az Aujeszky-féle betegségre jóváhagyott nemzeti ellenőrzési terveket hajtanak végre.
            
         
               (4)
            
            
               Írország dokumentációs anyagot nyújtott be a Bizottságnak a tagállam Aujeszky-féle betegséggel kapcsolatos állat-egészségügyi státusáról. Írországban több éve hajtanak végre az Aujeszky-féle betegségre vonatkozó, országos ellenőrző programot.
            
         
               (5)
            
            
               A Bizottság megvizsgálta az Írország által benyújtott dokumentumokat, és megállapította, hogy a tagállamban működő országos ellenőrző program megfelel a 64/432/EGK irányelv 9. cikke (1) bekezdésében megállapított kritériumoknak. Ennek megfelelően Írországot fel kell venni a 2008/185/EK határozat II. mellékletében szereplő jegyzékbe.
            
         
               (6)
            
            
               Az egyértelműség érdekében a 2008/185/EK határozat II. mellékletében szereplő, Spanyolországra vonatkozó bejegyzést kis mértékben módosítani kell.
            
         
               (7)
            
            
               A 2008/185/EK határozat II. mellékletét ezért ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2008/185/EK határozat II. melléklete helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. május 11-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL 121., 1964.7.29., 1977/64. o.
   
      (2)  HL L 59., 2008.3.4., 19. o.
   
      MELLÉKLET
      
         
            „II. MELLÉKLET
            
               Tagállamok vagy régiók, ahol az Aujeszky-féle betegség felszámolására jóváhagyott nemzeti ellenőrzési terveket hajtanak végre
            
            
                        ISO-kód
                     
                     
                        Tagállam
                     
                     
                        Régiók
                     
                  
                        BE
                     
                     
                        Belgium
                     
                     
                        Minden régió
                     
                  
                        ES
                     
                     
                        Spanyolország
                     
                     
                        Galícia, Baszkföld, Asturias, Cantabria, Navarra, La Rioja autonóm közösségek területe
                        León, Zamora, Palencia, Burgos, Valladolid és Ávila tartományok területe Castilla y León autonóm közösségen belül
                        Las Palmas tartomány területe a Kanári-szigetek autonóm közösségén belül.
                     
                  
                        HU
                     
                     
                        Magyarország
                     
                     
                        Minden régió
                     
                  
                        IE
                     
                     
                        Írország
                     
                     
                        Minden régió
                     
                  
                        IT
                     
                     
                        Olaszország
                     
                     
                        Bolzano megye
                     
                  
                        UK
                     
                     
                        Egyesült Királyság
                     
                     
                        Észak-Írország minden régiója”